
              REPUBLIKA HRVATSKA
OPĆINSKI PREKRŠAJNI SUD U ZAGREBU
	 Zagreb, Avenija Dubrovnik 8


Poslovni broj: Pp-8479/2026
			                                                 
                     
U   I M E  R E P U B L I K E    H R V A T S K E

P R E S U D A
					         
	Općinski prekršajni sud u Zagrebu, rješavajući po sucu Lidiji Altarac, uz sudjelovanje zapisničara Maše Smolčić, u prekršajnom postupku, pokrenutom povodom optužnog prijedloga Hrvatskog društva skladatelja, ZAMP-a – Stručne službe za zaštitu autorskih muzičkih prava, pod brojem: 346017--0001 od 05. lipnja 2026., protiv I-okr. Successus d.o.o. i II-okr. odgovorne osobe Željke Stanić, zbog prekršajnog djela iz čl. 296. st. 1. toč. 16.  i čl. 298. st. 1. i 2.  Zakona o autorskom pravu i srodnim pravima (NN 167/03, 79/07, 125/11, 80/11, 141/13, 127/14, 62/17, 96/18),  dana 08. siječnja 2026. godine

p r e s u d i o   j e

	I) temeljem odredbe čl. 161. st. 5. toč. 3. Prekršajnog zakona (NN 107/07, 39/13, 157/13, 110/15, 70/17, 118/18),

Protiv I-okr. pravne osobe Successus d.o.o.,  sa sjedištem u Hvaru, Trg svetog Stjepana 24, OIB: 18913882933 i
	II-okr. odgovorne osobe: Željke Stanić, OIB: 41428076349, državljanke RH, sa stanom u Hvar, Ulica Božitković 3 – član uprave, 

ODBIJA SE OPTUŽBA

da bi 20. srpnja 2025. oko 19,05 sati,  u Five star fashion, trgovina, Kroz Burak 2, Hvar, javno priopćavali autorska  glazbena djela koristeći uređaj sa zvučnicima, omogućivši tako korištenje glazbenih djela u javnosti, iako za takvo priopćavanje, kao isključivo pravo općenito definirano u čl. 32. i detaljnije određeno u čl. 40. i 47. Zakona o autorskom pravu i srodnim pravima, ne posjeduju zakonom propisano odobrenje Hrvatskog društva skladatelja, udruge za kolektivno ostvarivanje prava svih domaćih i stranih autora glazbenih djela ovlaštena na temelju rješenja Državnog zavoda za intelektualno vlasništvo, Klasa: UP/I-034-03/2018-020/0005, Urbroj: 559-07/3-18-004 i klasa UP/I-384-10/2022-001/0001, Urbroj: 559-08/1-22-0001
čime da bi počinili prekršajno djelo iz čl. 296. st. 1. toč. 16. i st. 2. Zakona o autorskom pravu i srodnim pravima, 
II) Temeljem članka 138. u svezi s člankom 140. stavak 9. Prekršajnog zakona (Narodne novine broj: 107/07, 39/13,157/13, 110/15, 70/17, 118/18, 114/22 ) i člankom 149. stavak 1. i 3. Zakona o kaznenom postupku ( Narodne novine broj: 152/08, 76/09, 80/11, 91/12, 143/12, 56/13, 145/13, 152/14, 70/17, 126/19, 130/20,80/22, 36/24), okrivljenici snose troškove prekršajnog postupka.


Obrazloženje

	1. Hrvatsko društvo skladatelja - ZAMP, pod brojem: 346017-00001 od 05. lipnja 2026. godine, podnijelo je optužni prijedlog protiv okr. radi prekršajnog djela činjenično i pravno opisanog u izrijeku ove presude, te je predloženo provođenje žurnog postupka.
	2. Podneskom od 02. srpnja 2026. godine, koji je na ovom Sudu zaprimljen istog dana, ovlašteni tužitelj odustao je od podnesenog optužnog prijedloga, zbog toga što su nakon podnošenja optužnog prijedloga otklonjene štetne posljedice počinjenog prekršaja, pa je na temelju u izreci citiranog propisa odbijena optužba protiv okrivljenika. 
3. Odluka o troškovima postupka temelji se na propisima citiranim u izreci ove presude, a ista je donijeta iz razloga jer je optužba protiv okrivljenika odbijena zbog odustanka tužitelja od prekršajnog progona, a okrivljenici i tužitelj su se u skladu s člankom 3. stavak 2. priloženog Sporazuma, sporazumjele da su okrivljenici u obavezi u cijelosti snositi sve troškove prekršajnog postupka.

U Zagrebu, 02. srpnja 2026. 


Zapisničar 							      	      Sudac
Maša Smolčić					            	      Lidija Altarac 


UPUTA O PRAVNOM LIJEKU:
	Protiv ove presude dopuštena je žalba u roku od 8 dana od dana dostave prijepisa presude. Žalba se podnosi Općinskom prekršajnom sudu Zagrebu, na adresu Zagreb, Avenija Dubrovnik 8, u dva primjerka, a o žalbi odlučuje Visoki prekršajni sud Republike Hrvatske.

Dostavna naredba: 
[bookmark: _GoBack]1. Successus d.o.o., na adresu Hvar, Trg svetog Stjepana 24,  
2. Željka Stanić, na adresu Hvar, Ulica braće Božitković 3, 
3. Tužitelju ZAMP-u – putem dostavljača, 
4. spis. 			

